cyanic-selkie/wikianc huggingface dataset:
Taconistún
Utwreiding
Krijn syn neisieten bouden it bedriuw ûnder de namme Taconis út fan 20 moargen nei hast njoggentich moargen yn 1823. De sângrûn wie gaadlik foar de measte beammesoarten. Benammen jonge fruitbeammen sloegen better oan op sângrûn as op klaai. Neist gewoane fruchtbeammen as appel, parren, prommen, kersen, pjisken, abrikoazen en druven wiene der ek beammen foar plantsoenen lykas als kastanjes, ipen, linebeammen, popelieren en foar de oanlis fan bosken ek beammessoarten as els, bjirk, eskdoarn en iik. Fierders lei it bedriuw him ta op in kweken fan konifearen en oare planten. Der waarden benammen in soad ierdbeien kweekt tusken de fruchtbeammen. Simmerdeis waarden in soad Jouster ierdbeien, snijbeannen en griene beantsjes ferstjoerd. Net allinnich nei Fryske ôfnimmers mar ek nei Hollân, Gelderlân en Grinslân oant it Dútske Hamburg. De Jouwer lei geunstich foar in kwekerij trochdat de trekfearten goede ferbinings jûgen.
Filla
thumb|Buitenzorg
Goed en kwea
Hindoeïsme
Yn it hindoeïsme ferdielt it idee fan dharma (rjochtskepenens) de wrâld dúdlik yn goed en kwea. Itselde begryp omfiemet ek it leauwe dat der soms oarloch fierd wurde moat om dharma te bewarjen of te werfêstigjen; sokke oarlochfiering hjit dharmayuddha. De ferdieling yn goed en kwea is tige wichtich yn 'e ynfloedrike hindoeïstyske epyske gedichten fan it Rāmāyaṇa en it Mahābhārata. De wichtichste klam wurdt yn it hindoeïsme lykwols lein op it dwaan fan kwea, ynstee fan op it kweadaardich wêzen. De hillichste tekst fan it hindoeïsme, de Bhagavad Gītā, sprekt fan it lykwicht tusken goed en kwea. As de blâns nei ien kant trochslacht, komme godlike ynkarnaasjes del nei de ierde om it lykwicht werom te bringen.
Abseilen
Gereid
By abseilen wurdt troch serieuze klimmers mei ûnderfining altyd teminsten in dûbele sekering brûkt: it abseilen op in inkeld sekeringsapparaat of op in inkeld ferankeringspunt wurdt sjoen as in gefaarlike hanneling en in slimme flater.
Tomas fan Bruce
Tomas fan Bruce (Ingelsk: Thomas Bruce, Normandysk-Frânsk: Thomas de Brus; Kastiel fan Turnberry (Skotlân), ±1284 – Carlisle (Ingelân), mids febrewaris 1307) wie in Skotsk ealman dy't oan heitekant ek fan Normandysk en Iersk etnysk komôf wie. Hy wie in jongere broer fan kening Robert I fan Skotlân, en waard yn 1307 troch de Ingelsen terjochtsteld.
Remake
Behalven dat it orizjineel efter de tiid rekke is, of dat de regisseur in oade of earbetoan oan in idoal út syn jonkheid bringe wol, is in oare wichtige reden om in remake te meitsjen faak dat it orizjineel yn in oare taal makke is. Om't fral it Amerikaanske publyk it foar it meastepart ferpoft om nei in film mei ûndertitels of neisyngronisearring te sjen, wurdt fan súksesfolle net-Ingelsktalige films (of sels fan films wêryn't mei in Britsk-Ingelsk aksint sprutsen wurdt) faak in Amerikaanske remake makke. Sa is The Vanishing, út 1993, in Amerikaanske remake fan 'e Nederlânske film Spoorloos (op basis fan it boek Het Gouden Ei, fan Tim Krabbé). Ek yn Yndia wurdt fan bûtenlânske films gauris in remake makke.
Wilco thoe Schwartzenberg en Hohenlansberg (1738-1788)
Wilco baron thoe Schwartzenberg en Hohenlansberg (28 maaie 1738 - 24 maaie 1788) wie grytman, ûntfanger-generaal en dykgraaf fan de gritenij Wûnseradiel en deputearre fan de Fryslân.
Longwood House
Nei Napoleons dea
Longwood House is no in museum en ek de wenning fan de Frânske konsul op it eilân. It is ien fan de twa museums op it eilân, it oare is it Museum fan Sint-Helena.
List fan planetoïden 67301-67400
Dit is in list fan planetoïden 67301-67400.
Graupipers
De graupipers binne in skaai (Prunella) en in famylje (Prunellidae) fan sjongfûgels yn it skift fan de moskeftigen (’Passeriformes). Se binne lytse, meast grize en brune fûgeltsjes fan 14-18 cm, dy ’t op de grûn of in leech strewel nei fiedsel sykje.
Angels Fall First
Angels Fall First is it debútalbum fan Nightwish. It album waard opnommen tusken april en septimber 1997 yn de Huvikeskus studios yn Kitee en waard twa moannen letter op 1 novimber 1997 útbrocht.
Instant Family
Plot
It troud pear Pete en Ellie Wagner hat in bedriuw dat ferfallen huzen keapet, opknapt en mei winst wer ferkeapet. As Ellie in folslein útwenne, mar hiel rom hûs keapet liket dat har gaadlik foar har suster Kim en dy har man Russ, dy't al in skoft besykje swier te reitsjen. Dy sjogge der lykwols neat yn. Stutsen ferklearret Ellie dat sy en Pete it hûs dan miskien sels wol hâlde nei't se it opknapt hawwe. Kim en Russ fine dat goeie grap, want wat moatte Pete en Ellie no mei in hûs mei fiif sliepkeamers? Sy sille ommers nea bern hawwe.
Letter fertelle Karen en Sharon dat Lizzy in jongere broer en in jonger suske hat, Juan fan tsien en Lita fan seis. Harren mem is in drugsferslaafde dy't yn it tichthûs sit en oer harren heit of heiten is neat bekend. De oerheid wol bruorren en susters it leafst net útinoar helje, dat as Pete en Ellie Lizzy hawwe wolle, krije se Juan en Lita deropta. De earste moeting mei de bern, yn harren minder as optimale opfanggesin, produsearret net direkt de 'kosmyske konneksje' dy't Pete siket (hoewol't Ellie ta syn skok fertelt dat sy pas nei fjirtjin moannen mei him omgien te hawwen wist dat hy de wiere foar har wie).
Joshua Chamberlain
De Boargeroarloch
Doe't de gefjochtshannelings ferfet waarden, kaam it 20ste ûnder fjoer te lizzen fan it 15de Ynfanteryrezjimint fan Alabama, ûnder befel fan kolonel William C. Oates. De Súdliken stoarmen kear op kear de heuvel op en Chamberlain-en-dy waarden stap foar stap weromdreaun, en wisten ferskate oanfallen mar mei muoite ôf te slaan. Uteinlik seach it 20ste rjocht nei it súdeasten ta út, wylst de rest fan 'e Noardlike liny mei it gesicht nei it westen ta stie: de Súdliken hiene it rezjimint dus hàst safier weromdreaun dat it mei de rêch nei de oare Noardlike legerûnderdielen ta stie. Dy sitewaasje waard noch nuodliker makke troch de swiere ferliezen dy't it 20ste yn 'e striid lit hie, en trochdat de munysje frijwol op wie. Chamberlain besleat doe in wanhopige tsjinoanfal mei de bajonetten te dwaan, wêrby't de lofterútein fan syn rezjimint as in soarte fan doar oer it slachfjild swaaide oant de soldaten wer mei it gesicht nei it westen ta stiene. Under befel fan en oanfierd troch Chamberlain swong it 20ste rezjimint fan Maine doe by de heuvel del, de oanstoarmjende Súdliken yn 'e mjitte, dy't troch dizze ûnkonvinsjonele taktyk sawol fan foarren as yn 'e flank oanfallen waarden. De maneuver resultearre yn it behâld fan 'e posysje fan it 20ste op 'e uterste lofterflank fan it Noardlike leger en it finzen nimmen fan 101 Súdlike soldaten. Yn 1974 waard dit ûnderdiel fan 'e Slach by Gettysburg yn 'e Feriene Steaten popularisearre troch de histoaryske roman The Killer Angels fan skriuwer Michael Shaara, dy't yn 1993 ferfilme waard as Gettysburg, mei akteur Jeff Daniels yn 'e rol fan Chamberlain. (Dêr moat lykwols by oantekene wurde dat der ûnder skiedkundigen noch altyd in beskate ûnienichheid bestiet oft dizze ferzje fan 'e gong fan saken wol hielendal histoarysk akkuraat is.)
I, Robot (film)
Plot
Yn 2035 wurdt de minskheid tsjinne troch in grut tal humanoïde robots, dy't bûn binne troch de saneamde Trije Wetten: Del Spooner, in resjersjeur fan 'e ôfdieling moardsaken fan it Chicago Police Department, hat in net-ôflittend wantrouwen foar robots opfetten nei't in robot him nei in ferkearsûngemak rêden hat út syn sinkende auto wylst er in tolvejierrich famke yn in oare auto dy't by it ûngemak belutsen wie, ferdrinke liet. De robot die dat poer op basis fan logika, om't er berekkene dat Spooner as folwoeksene in bettere kâns op oerlibbing hie en dêrom it earst rêden wurde moast. Syn oerlibbingsskuldgefoelens hawwe lykwols makke dat Spooner sûnt robots begûn is te haatsjen, ek al wie it de útfiner fan 'e robots, de ferneamde dr. Alfred Lanning, dy't derfoar te tankjen is dat er syn libben neitiid wer op 'e rails krigen hat troch syn ferbrizele earm te ferfangen troch in roboatyske proteze dy't oan 'e bûtenkant net fan echt te ûnderskieden is.
Preproduksje
Oarspronklik hie I, Robot (doe noch bekend ûnder de titel Hardwired) hielendal neat te krijen mei de ferneamde ferhalebondel I, Robot (1950) fan Isaac Asimov. It projekt begûn as in orizjineel senario dat yn 1995 skreaun waard troch Jeff Vintar en dat in op it wurk fan Agatha Christie ynspirearre detektiveferhaal wie dat folslein op it plak delikt spile. It hie ien inkeld minsklik personaazje, FBI-agint Del Spooner, dy't de moard op 'e as klúzner libjende wittenskipper dr. Alfred Lanning ûndersocht, en dêrfoar in cast fan masine-eftige fertochten ûnderfrege, lykas Sonny de robot, V.I.K.I. de superkompjûter, it hologram fan 'e deade Lanning en ferskate oare foarmen fan keunstmjittige yntelliginsje.
Syrillus fan Jeruzalim
Wurk
Dêrnjonken bleaune in preek oer de lamme yn Betzada (Jehannes 5:1-18) en in brief oan keizer Konstantius II bewarre.
Gerardus Johannes Marinus van het Reve
thumb|Gerard van het Reve mei syn soannen Gerard en Karel (1927) Gerardus Johannes Marinus (Gerard) van het Reve (Enschede, 11 april 1892 – Laren, 18 febrewaris 1975) wie in Nederlânsk kommunistysk sjoernalist en skriuwer. Hy wie de heit fan skriuwer Gerard Kornelis van het Reve (Gerard Reve) en fan skriuwer/slavist Karel van het Reve, en oerpake fan auteur Jonathan van het Reve.
Philipps-Universiteit Marburg
De Philipps-Universiteit Marburg (Dútsk: Philipps-Universität Marburg) is in universiteit yn de Dútske stêd Marburg (72.000 ynwenners, Hessen). Mei goed 25.000 studinten en sa'n 4.500 meiwurkers is it in middelgrutte universiteit yn Dútslân. Sa'n 12% fan de studinten komt út it bûtelân.
Lutgardis fan Tongeren
Reliken
De reliken fan Lutgardis waarden ynearsten bewarre yn de abdij fan Awirs, mar yn de tiid fan de Frânske Revolúsje namen de nonnen de reliken op 4 desimber 1796 mei nei it kastiel fan Fauquez yn Itter. Yn 1819 krigen de reliken in plak yn de parochytsjerke fan Itter, dêr't se oant de dei fan hjoed fereare wurde.
Bekennende Kirche
Yn andert dêrop waard yn septimber fan dat jier de ûndergrûnse Bekennende Kirche oprjochte. Yn 1934 joech in groep foargongers de Ferklearring Fan Barmen út dêr't se Kristus en de Bibel as harren boarnen oanjoegen en bemuoiïng fan de steat ôfwiisden.
Hilligens
Kristendom
Yn evangelyske gemeenten binnen it protestantisme is immen hillich, sadree’t er/se oanjout syn/har libben oan de Heare te jaan en Syn wil te folgjen.
Joadendom
Yn it Alde Testamint wurde beskate foarwerpen foar God reservearre, wêrtroch’t se hillich (kados) binne. It is yn it foarste plak de tabernakel mei dêrby de prysters en de prysterklaaiïng. Fierder binne hillich: de sande dei (sabbat) en (tydlik) de plakken dêr’t God tsjintwurdich is, lykas de berch Sinaï. Guon foarwerpen binne it alderhillichst, en alles wat dêrmei yn oanrekking komt is hillich. Dat jildt bygelyks foar it offerfleis (dêr’t allinnich de prysters fan ite meie) en alles wat dêrmei yn oanrekking west hat. Ek guon resepten binne hillich, lykas de wize fan tameitsjen fan de salvingsoalje en it rookwurk. It is ferbean om, útsein foar de earetsjinst, wat neffens dit foarskrift te meitsjen.
Selsmoard
Yn 'e tweintichste en ienentweintichste iuw is selsmoard yn 'e foarm fan selsferbrâning (bygelyks troch Tibetaanske mûntsen, mar ek wol troch demonstranten yn Westerske lannen) brûkt as uterste foarm fan protest tsjin it sittende regear fan in lân. Oare foarmen fan selsmoard, nammentlik kamikaze en selsmoardoanslaggen binne of wurde brûkt as militêre strategy en/of terroristyske taktyk.
Sân sliepers fan Efeze
Ferearing
In soad oan de sân sliepers wijde tsjerken binne der net. Yn Dútslân steane Sânslieperstsjerken en- of kapellen yn de Beierske plakken Rotthof, Stegaurach en Unterrieden en yn it Hessyske Brechen. Ek Vieux-Marché yn Bretanje, Frankryk, hat in oan de sân sliepers wijde tsjerke.
Spegelretoerskip
thumb|250px|Replika fan it retoerskip Batavia thumb|300px|De Paerrel een Oostindis Vaerder (l.), Den Dubbelen Arent een Westindis Vaerder, [[Reinier Nooms, om 1650]] thumb|left|200px|Replika fan it retoerskip Amsterdam It spegelretoerskip, ek wol koartwei retoerskip neamd (of eastynjefarder, de oantsjutting fan alle skipstypen dy't op 'de East' fearen. Ingelsk: East Indiaman; Sweedsk: ostindiefarare; Dútsk: Ostindienfahrer) wie it wichtichste type transportskip fan de V.O.C. foar it ferfier fan guod en persoanen fan en nei Batavia en oar plakken yn it Fiere Easten. De term spegel slacht wierskynlik op it platte ein boppe de eftersteven dy't ryklik fersierd wie en dêrtroch tinken die oan in hânspegel út dy tiid. Om't dit it wichtichste skipstype wie, waard it faak net iens beneamd yn de orizjinele boarnen, mar spruts men gewoan fan in 'skip'. De oare Europeeske hannelsmaatskippijen, lykas de West-Yndyske Kompanjy en de Britske East-Yndyske Kompanjy, hiene ek soksoarte skippen.
Spegelretoerskippen seagen der oan de bûtekant net folle oars út as de oarlochsskippen fan de Republyk en hiene deselde type kanons, mar safolle net. Yn oarlochstiid waarden de retoerskippen ek útliend oan de Admiraliteiten en brûkt yn de striid op see.
Louise Arner Boyd
Libben en wurk
Sy wie in dochter fan John Franklin Boyd en Louise Cook Arner, eigeners en erfgenamten fan de Bodie Gold Bonanza fan 1877 yn Bodie, Kalifornje. Se krige thús les en waard frijwat beskerme opbrocht. Nei't it ferstjerren fan har âlders yn 1919 er 1920, urf Louise it famyljefortún. De lêste jierren fan harren libben hie se foar har âlden soarge. Mei har erfenis waard Louise Boyd folslein ûnôfhinklik en koe se har ûndernimmend karakter útlibje.
Yn de jierren 1931, 1933, 1937, 1938 en 1941 ûndernaam hja fiif ûntdekkingsreizen nei noard-Grienlân. De American Geographical Society publisearre har ferslach en fotoos fan de ekspedysjes yn 1933 en 1935 yn in boek mei de titel The Fiord Region of East Greenland. Yn augustus 1934 waard se ôffurdige nei it Ynternasjonaal Geografysk Kongres yn Warsjau. By dy gelegenheid makke se in reis fan trije moannen troch Poalen om de gewoanten, klaaiïng, ekonomy en kultuer fan de protte Poalske etnisiteiten en Russen yn de nij-foarme steat te beskriuwen en te fotografearjen.
Tinker Bell and the Pirate Fairy
Plot
De elfkes besykje fannijs om it blauwe elfkestof werom te stellen, mar wurde finzen nommen as Iridessa de behearsking ferliest oer har nije talint mei planten, en sa harren skûlplak ferriedt. Tinker Bell besiket noch en helje Zarina oer om werom te kearen nei Pixie Hollow, mar Zarina wegeret dat om't dêr nimmen is dy't har ûngewoane talinten mei elfkestof wurdearret. No't de elfkes fêstsitte, brûke de seerôvers it blauwe elfkestof om 'e produksje fan it 'gewoane', giele elfkestof troch de elfkestofbeam te fermannichfâldigjen. Nei't er him derfan bewissige hat dat it elfkestof wurket, set James ûnferwachts Zarina finzen. It docht bliken dat er gjin skipsjonge is, mar de wiere kaptein fan it seerôversskip, en dat er Zarina inkeld brûkt hat om oan it elfkestof te kommen.
Resultaat
Tinker Bell and the Pirate Fairy hie yn 'e bioskopen wrâldwiid in opbringst fan $64.942.074.
Himelfeartsdei
Yn guon lannen, lykas Belgje, Denemark, Dútslân, Eastenryk, Fanûatû, Finlân, Frankryk, Haïty, Yndoneezje, Yslân, Kolombia, Lychtenstein, Lúksemboarch, Madagaskar, Namybje, Nederlân, Noarwegen, Sweden en Switserlân, is it ek in offisjele feestdei.
Westerske tsjerken
Yn lannen dêr't Himelfeartsdei gjin offisjele feestdei is, hat de Roomsk-katolike tsjerke tastimming fan it Fatikaan krigen om de Himelfeart de folgjende snein, de snein foar Pinkster, te fieren. Dêrtroch is it mooglik foar kristenen wichtige kristlike hjeldagen te fieren.
Protestantske tsjerke fan Steggerda
De Protestantske tsjerke yn Steggerda is ien fan de twa tsjerken fan de protestantske gemeente Lindestreek. De tsjerke is in gemeentlik monumint.
Skiednis
Yn 2011 waarden yn Steggerda de protestantske gemeenten fan Noardwâlde en Steggerda-Finkegea-De Hoeve gearfoege ta de protestantske gemeente Lindestreek. De tsjerke fan De Hoeve waard opjûn en it tsjerkhôf fan Finkegea oerdroegen oan de Stifting Behâld Finkegea (de tsjerke wie al dessenia earder sletten). It begraafplak fan Noardwâlde is doe ûnderbrocht by in aparte stifting.
Oargel
It oargel fan de tsjerke waard yn 1977 boud troch de firma Flentrop út Saandam.
Ina Boudier-Bakker
Libben en wurk
Ina Bakker troude mei 27 jier mei Henry Boudier, direkteur fan de PTT. Fanwege syn wurk moasten sy geregeldwei ferhúzje; sy wennen yn Utert, Vianen, Aerdenhout en Grins. Yn 1929 gie hja foar fêst werom nei Utert.
Wytse Hoekstra
Wytse Hoekstra (Baarderadiel, 26 febrewaris 1907 – It Hearrenfean, 21 maart 1982) wie in Nederlânsk politikus fan de VVD.
Skelfink
Oare nammen
Frysk: fink, bûkfink, slachfink; Noardfrysk: bokfink; Nederlânsk: vink; Nederdútsk Bookfink; Dútsk: Buchfink, Ingelsk: Chaffinch.
White Salmon (Washington)
Hjoeddedei
White Salmon leit oan de rivier de Kolumbia en oan State Route 14. It plak leit oan de foet fan de Cascades. It plak hat in middelânske see-eftich klimaat. De trochsneed temperatuer yn 'e simmer is sa'n 28°C en yn de winter sa om ende by it friespunt. It trochsneed jierliks wetter delfal is 798 mm. It klimaat is dus krekt neffens wat de bynamme fan it plak seit. It leit op de grins fan it wietere klimaat fan de Cascades en it drûge klimaat beëasten it berchtme.
Top Naeff
Biografy
Johan Reinhard Naeff en Anna Cornelia Vriesendorp wiene har heit en mem. Fan memmekant stamme sy út in âlde Doardtske keapmansfamylje. Nei in koart skoft yn Nieuwediep wenne te hawwen, gie de jonge hûshâlding werom nei Doardt; har skoalletiid leit sa ek foar it grutste part yn har bertestêd. Yn de jierren 1895/'96 gie Top Naeff dy't die 17 wie nei in jongedameskostskoalle yn Brussel. Yn 1897 stoar har heit en giie hja mei har mem by har beppe ynwenjen.
Nije Wyn yn Alde Sekken
De likenis fan de Nije Wyn yn Alde Sekken is yn it Nije Testamint in parabel fan Jezus. De likenis stiet yn de evangeeljes Mattéus (9:16-17), Markus (2:21-22) en Lukas (5:36-38).
Territoarium Hawaï
Fan territoarium nei steat
In probleem dat oerwûn wurde moast, wie dat de Demokratyske Partij neat foar in steatsstatus fan Hawaï fielde, om't de befolking fan Hawaï, sa wie de oertsjûging, altyd yn grutte mearderheid op 'e Republikeinske Partij stimme soe. De Demokraten wiene wol foarstanner fan it ferlienen fan steatsstatus oan it Territoarium Alaska, om't dat, sa tocht men doe, altyd wol Demokratysk stimme soe. (Sûnt de 1980-er jierren binne dy foarsizzings persiis tsjinsteld útkommen, mei't Alaska in Republikeinsk bolwurk is, wylst Hawaï Demokratysk stimt.)
Bestjoer
De rjochterlike macht waard yn 'e hannen pleatst fan it Heechgerjochtshôf fan Hawaï, dat bestie út inkele rjochters ûnder lieding fan in opperrjochter, mei ferskate legere ûnderhearrige gerjochtshôven en rjochtbanken. De rjochters fan it Territoriaal Heechgerjochtshôf waarden ek oansteld troch de Amerikaanske presidint, mei grûnwetlik fêstleine rie en ynstimming fan 'e Amerikaanske Senaat.
Toerisme
It toerisme stiek yn Hawaï foar it earst de kop op doe't de Matson Navigation Company, oprjochte troch William Matson, yn 1882 begûn mei it hinne en wer farre litten fan sylskippen tusken de eilannen en San Francisco. It doel wie eins it ferfier fan fracht, mar passazjiers koene ek mei. De animo dy't dêrfoar bliek te bestean, brocht Matson derta om passazjiersskippen te keapjen dy't as doel hiene om rike Amerikaanske toeristen nei de eilannen oer te farren en wer werom te bringen. Yn 'e 1920-er jierren berikte dy foarm fan toerisme in hichtepunt, foar't it ûnder de Grutte Depresje fan 'e 1930-er jierren alhiel ynstoarte. Nei ôfrin fan 'e Twadde Wrâldoarloch begûn it toerisme yn Hawaï geandewei de 1950-er jierren stadichoan wer wat by de wâl op te klauwen, mar pas fan 'e 1960-er jierren ôf berikte it wer âlde nivo's.
Crow Creek Yndianereservaat
Hjoed de dei
Tsjintwurdich wurdt it grutste part fan it reservaat pachte troch in pear famyljes dy't grutte ranches (feepleatsen) besitte. De wurkleazens is heech en de earmoede grut, ek al hat de stamme yn it reservaat, dat bûten it Súddakotaanske steatsferbod op gokken falt, in eigen kasino sette litten (it Lode Star Casino and Hotel), dat, yn 'e mande mei de archeologyske fynplakken en it boatsjefarren en angeljen op Lake Sharpe, in protte toeristen lûkt.
Maybole
Yn de 19e iuw waard Maybole in sintrum fan de skuon- learzeyndustry.
Koloanjetsjerke (Wilhelminaoard)
Skiednis
De herfoarme tsjerke fan Wilhelminaoard waard yn 1851 boud. De earste stien waard op 1 april 1851 lein troch jonkhear Jan Cornelis Reinier van Hoorn van Burgh, bestjoerslid en sekretaris fan de Maatskippij fan Woldiedichheid. De tsjerke waard boud mei stipe fan it ryk en is in saneamde wettersteatstsjerke.
Ynterieur
It ynterieur fan de tsjerke is tige ienfâldich. De preekstoel en inkelde banken datearje út de 19e iuw.
Billy Glide
Priveelibben
Glide troude nea, mar hie al in dochter. Hy wie goed befreone mei pornoaktrise Alana Evans.
Douglas DC-4
Farianten
thumb|left|260px|Een Carvair in dienst bij [[Aer Lingus, in 1965]] Fan 1959 ôf krigen 20 DC-4's in nij libben as ATL-98 Carvairs. Dy omboude DC-4's koene 22 passazjiers en 5 auto's ferfiere. De romp waard langer makke, de noas koe sydlings iepenklappe, de cockpit waard boppe op de romp pleatst en de sturtflakken waarden fergrutte om de nei foaren ferlingde romp te kompensearjen. Dy tastellen waarden oant fier yn de jierren santich brûkt foar feartsjinsten.
Annatsjerke (Winsum)
Beskriuwing
It oargel is boud troch Bakker & Timmenga en datearret út 1897. Dêrfoar is gebrûk makke fan âldere eleminten fan omtrint 1750, dy't ôfkomstich wiene fan it oargel fan 'e minnistetsjerke yn Stienwyk. De Annatsjerke waard yn 1971 yngeand ferboud; doe is û.m. de âlde pastory sloopt, sadat der rjochts fan 'e tsjerke (lofts as men der foar stiet) in oanbou setten wurde koe. Ek hie de Annatsjerke oarspronklik in lyts tuorke, dat letter fuorthelle is.
Feare (gemeente)
Haadplak is de stêd Feare.
Gangsterfilm
Bekende gangsterfilms binne Scarface, The Departed en American Gangster.
Voice-over
thumb|183x183px|In man dy 't in voice-over ynsprekt. In voice-over (letterlik: "oerhinne-stim") is in produksjetechnyk wêrby't de stim fan in bûtenbyldske ferteller brûkt wurdt om yn in film of tillefyzjeprogramma kommentaar te jaan op of by datjinge dat der te sjen is. Yn dokumintêres en reportaazjes wurdt sa'n voice-over oantsjut as de kommentaarstim. Yn films en tillefyzjedrama's wurdt ornaris earder fan 'e ferteller sprutsen. In voice-over kin trouwens ek foarkomme by teäterproduksjes of harkspullen op 'e radio.
Xi Jinping
Koroanapandemy
Op 31 desimber 2019 liet de Sineeske oerheid by de Wrâldsûnensorganisaasje (WHO) witte dat der in tal gefallen fan in sykte ûntdutsen wie dy't op in longûntstekking like. De sykte waard letter identifisearre as SARS-CoV-2, in nij koroanafirus. De stêd Wuhan, dêr't de sykte foar it earst opmurken waard, waard alhiel sletten en al rillegau waarden ek oare Sineeske stêden alhiel as foar in part platlein. Bûtenlânske flechten bleaune lykwols út Sina wei fleanen, dêr't it firus lang om let oer Itaalje en de Feriene Steaten oer gâns de wrâld fersprate. De direkteur-generaal fan de WHO, Tedros Adhanom Ghebreyeus priizge, nettsjinsteande dat, it hanneljen fan Xi yn de striid tsjin it firus. Dat late ta krityk út oare lannen wei, benammen fan de doetiidske Amerikaanske presidint Donald Trump, dy't oppenearre dat de WHO tefolle ûnder ynfloed fan Sina stie.
Meisenheim
Skiednis
thumb|left|250px|Meisenheim yn 1645 (Matteus Merian) De oarsprong fan Meisenheim leit nei alle gedachten yn in 7e-iuwske Frankyske delsetting. De namme Meisenheim dûkt foar it earst op yn in oarkonde fan it kleaster Disibodenberg (Meysinheim: Hûs fan Meiso). Loadewyk de Beier ferliende de stêd op 22 maart 1315 stedsrjochten. Fan de midsiuwske stedsmuorren dy't doe boud binne bleaune grutte dielen mei in poarte en twa tuorren bewarre. Doe't yn 1444 de hartoggen fan Palts-Zweibrücken de stêd bestjoerden briek in grutte bloei oan fan de stêd, itjinge hjoeddedei noch oan in tal grutte bouwurken is te sjen (De Slottsjerke (1479-1504), de Markthal, it Thayn'sches Hûs, it let-goatyske Riedshûs, de Ridderherberch en in grut tal huzen).
Hugo Simberg
Libben en wurk
Simberg lei yn syn wurk faak de klam op it makabere en it boppenatuerlike; faak personifisearre er de dea yn syn wurk. Ta syn meast bekende wurken hearre Kuoleman puutarha ('Yn de tún fan de dea', 1896, nei it mearke 'De dea fan in mem' fan Hans Christian Andersen) en Haavoittunut enkeli ('De ferwûne ingel', 1903, dêr't Simberg fan sei dat elk dêr syn eigen symbolyk mar yn sykje moast). Fan beide wurken makke er, yn 'e mande mei de skilder Magnus Enckell, tusken 1904 en 1906 in grutformaat fresko foar de Katedraal fan Tampere. 'De ferwûne ingel' waard yn 2006 ta 'Nasjonaal Skilderij' keazen troch it Finske publyk.
Kronborg
Skiednis
Nei in restauraasje waard Kronborg yn 1938 iepene foar it publyk.
Martinustsjerke (Himpens)
Skiednis
De skiednis fan de tsjerke, dy't oarspronklik wijd waard oan de hillige Martinus fan Tours, giet mooglik werom op de 12e iuw. Nei in grutte ferbouwing yn de 17e iuw waard it tsjerkeskip yn 1806 sloopt en op de âlde fûneminten op 'e nij boud. Yn 1872 folge de sloop fan de westlike gevel en de sealtektoer foar de bou fan de hjoeddeiske toer mei in spits. De tagong ta de tsjerke ferhûze doe nei de westlike kant yn de toer. thumb|left|250px|Ynterieur fan de tsjerke (1959) Op 9 desimber 1945 baarnde de tsjerke folslein ôf. Allinnich it ûnderste diel fan de toer bleau bewarre. De Himpenser befolking sammele it nedige jild yn en bouden de tsjerke sels wer op. Yn 1948 koe de tsjerke op 'e nij iepene wurde. Sûnt dy tiid lizze de âlde grêfsarken, dy't earder ûnder in houten flier ferskûle leine, wer yn it sicht op de flier. De preekstoel datearret út de tiid fan de weropbou. It poartsje tusken de toer en tsjerke is opmitsele fan âlde kleastermoppen dy't fûn binne ûnder de ôfbaarnde tsjerke en stamme nei alle gedachten noch fan de earste tsjerke dy't yn Himpens stien hat.
Lyle (Washington)
Lyle is in Census-designated gemeentefrij plak yn it suden fan Klickitat County yn de steat Washington, Feriene Steaten. It plak leit oan de rivier de Kolumbia. It plak hie by de folkstelling fan 2000 530 ynwenners.
Century Child
Century Child is it fjirde studio-album fan Nightwish. It album waard opnommen tusken jannewaris en april 2002 yn de Caverock studios yn Kitee en de Finnvox studios yn Helsinky en waard in moanne letter op 25 maaie 2002 útbrocht. It album befettet de ferneamde Andrew Lloyd Webber cover, The Phantom of the Opera. It is it earste Nightwish album mei bassist en sjonger Marko Hietala earder fan Tarot.
Swimmen op de Paralympyske Simmerspullen 1984
4 x 100 m Wikselslach A1-A9
{| width=60%
Ferûntweardiging
Ferûntweardiging is in gemoedstastân en emoasje wêrby't men in spesifike foarm fan lulkens fielt dy't almeast feroarsake wurdt troch ûnrjochtfeardichheid of teloarstelling. It wurd 'ferûntweardiging' liket yn it Frysk in hollanistyske ynterferinsje te wêzen, mei't it yn gjin inkeld wurdboek fan 'e Fryske Akademy werom te finen is. It is lykwols yn 'e Fryske sprektaal alhiel ynboargere, en waard troch skoalmaster en auteur Ulbe van Houten al brûkt yn syn novelle Ein fan 'e Mars, dy't yn 1941 skreaun en yn 1945 publisearre waard. It Frysk Wurdboek Nederlânsk-Frysk fan W. Visser, dat yn 1985 foar it earst troch de Fryske Akademy útjûn waard, is it iennichste dêr't wat oer it begryp "ferûntweardiging" yn fûn wurde kin. It Nederlânske wurd verontwaardiging wurdt dêr lykwols oerset as "lilkens". Dat begryp hat der wol mei te krijen, mar dekt de lading dúdlik net. As men beslist geef Frysk skriuwe wol, soe men "stutsenens" brûke kinne en foar de eigenskipswurdlike foarm 'ferûntweardige': "stutsen", "krinkt" of "op 't sear kommen".
Tinker Bell (betsjuttingsside)
"Tinker Bell" hat yn de Wikipedy ferskate betsjuttings:
Krystman
Father Christma
Father Christmas (letterlik: "Heit Kryst") wie in figuer út 'e folkloare fan Ingelân dy't teminsten tebekgiet oant it regear fan Hindrik VIII yn 'e sechstjinde iuw. Hy waard foarsteld as in grutte man yn griene of skarlekkenreade mantels, dy't beseame wiene mei bûnt. Father Christmas wie de ferpersoanliking fan 'e fleurigens dy't mank gie mei de kryst, en brocht frede, blydskip, iten, wyn en feestlikheid ûnder de minsken. Meitiid sakke de folkloare omtrint Father Christmas wat wei, mar yn 'e Fiktoriaanske Tiid wie der in oplibbing, dy't ek ta utering kaam yn 'e literatuer. It bekendste byld dat bûten Ingelân fan dit figuer bestiet is sadwaande de foarstelling fan 'e Geast fan 'e Kryst fan it Hjoed ('Ghost of Christmas Present') yn 'e ferneamde novelle fan Charles Dickens A Christmas Carol (1843).
Skiednis
Tsjin 1845 wie de namme 'Kris Kringle' yn dielen fan 'e Feriene Steaten in gongber synonym foar 'Santa Claus' wurden. Neffens in artikel yn in tydskrift út 1853, wêryn't Amerikaanske krysttradysjes útlein waarden foar Britske lêzers, stiet dat Amerikaanske bern doedestiden al sokken boppe de iepen hurd hongen op krystjûn foar "in fabuleus personaazje" dat bekendstie ûnder ferskate nammen. Yn Pennsylvania soed er gewoanlik "Krishkinkle" neamd wêze, mar yn New York spriek men fan "St. Nicholas" of "Santa Claus".
Chesty Puller
Jonkheid en oplieding
Nei't er achttjin jier wurden wie, skreau Puller him yn oan it Militêr Ynstitút fan Firginia, mar yn augustus 1918 briek er syn oplieding dêr ôf. De Earste Wrâldoarloch rûn op 'e ein, en hy wie bang dat it fjochtsjen dien wêze soe ear't er ôfstudearre wie. Ynspirearre troch de ferhalen oer wat it Amerikaanske 5e Mariniersrezjimint yn 'e Slach by de Belleaubosk út 'e wei set hie, melde er himsels as rekrút oan by it Amerikaanske Marinierskorps. Hy waard oannommen as sljochtwei marinier en folge in algemiene oplieding yn it Rekrutedepot fan Marinierskorps Parris Island, yn Súd-Karolina. Dat duorre likegoed noch 'te lang', sadat Puller nea ynset waard yn 'e Earste Wrâldoarloch. Ynstee died er oanslutend in oplieding foar ûnderofsier, wêrnei't er oan 'e Ofsier-Kandidateskoalle (OCS) yn Quantico trochlearde foar ofsier. Dêr studearre er yn juny 1919 ôf, wêrnei't er mei de rang fan twadde luitenant oan 'e militêre reserve tafoege waard.
Twadde Wrâldoarloch
Op 1 febrewaris 1944 waard Puller befoarder ta kolonel, en oan 'e ein fan dy moanne wied er beneamd ta kommandant fan it Amerikaanske 1e Mariniersrezjimint. Yn septimber en oktober fan 1944 hie Puller de lieding oer de Amerikaanske troepen yn 'e Slach om Peleliu, wêrby't besocht waard om it eilân Peleliu, yn 'e arsjipel fan 'e Karolinen (no ûnderdiel fan Palau), op 'e Japanners te feroverjen. Troch brekme oan tiid en munysje hiene de besjittings fan it eilân troch de Amerikaanske Marine net folle úthelle, dat doe't de mariniers oan lân giene, waarden se opwachte troch 10.000 swierbewapene en goed tariste Japanske soldaten, dy't har yn it ûne-hjitte klimaat mank steile koraalkliffen en amper begeanbere mangrovemoerassen yngroeven hiene. Nei de slachting dy't de Japanners op it strân ûnder de mariniers oanrjochten, oardere Puller in rige frontale oanfallen op 'e kliffen en dêrnei op in skerptoppige heuvelrêch dy't de Amerikanen de namme Bloody Nose Ridge joegen. It 1e Mariniersrezjimint ferlear dêrby 1.749 man fan likernôch 3.000, mar Puller joech net op, en úteinlik moast er troch de kommandant fan 'e 1e Mariniersdifyzje oardere wurde om syn tehavene rezjimint út 'e striid werom te lûken.
Puller ûntfong neitiid foar syn oandiel yn 'e Slach om Peleliu in ûnderskieding mei it Legion of Merit. Neffens in anekdoate dy't optekene waard yn it boek A Fellowship of Valor: The Battle History of the United States Marine Corps, fan kol. Joseph H. Alexander, USMC (b. tsj.), kaam der op in stuit ûnder de seisdeiske oanfal op 'e heuvels yn panyk in jonge ofsier by Puller, dy't him fertelde dat der sokke swiere ferliezen west hiene dat se no "neat betters as sersjants" mear hiene om lieding te jaan oan 'e pelotons. "Lit my dy wat útlizze, jonge," sei Puller dêrop kalm. "Yn it marinierskorps bestiet der neat betters as in sersjant."
Legidaryske status
Chesty Puller (nimmen is krekt wis wêr't de bynamme wei komt) is yn it Amerikaanske Marinierskorps noch altyd in legindarysk figuer. Net inkeld trochdat er nea fan opjaan witte woe, mar ek om't er de meast ûnderskate militêr yn 'e skiednis fan it Marinierskorps is. In soad marslieten geane oer him, en anekdoates fan syn dieden wurde, faak yn oerdreaune foarm, oanhâldend oaninoar trochferteld troch mariniers.
Elizabeth fan Bruce (suster fan Robert I)
Libben
Hja wie in dochter fan Robert fan Bruce, 6e hear fan Annandale, en wierskynlik dy syn frou Marjorie, grevinne fan Carrick, hoewol't guon histoarisy fan betinken binne dat se gjin dochter fan Marjorie fan Carrick wie, mar mooglik in oerwûn bern fan Annandale en in mêtresse. Yn elts gefal wie Elizabeth in suster (itsij in folle, itsij in healsuster) fan kening Robert I fan Skotlân, dy't yn 1306, ûnder de Skotske Unôfhinklikheidsoarloggen tsjin Ingelân, op 'e troan kaam.
Flandreau (Súd-Dakota)
Skiednis
Flandreau waard stifte yn 1857, en (misstaverjend) ferneamd nei de Yndiaanske agint Charles Eugene Flandrau, dy't letter, doe't er opklommen wie ta de posysje fan rjochter, ûnder de Dakota-Oarloch fan 1862 it stedsje New Ulm, yn Minnesota, fan 'e ûndergong rêde soe. De delsetting Flandreau waard lykwols yn 1858 al wer opjûn, fanwegen de driging fan in wapene konflikt mei de Jankton-Dakota. Tsien jier letter, yn 1869, waard it stedsje fannijs stifte, doe't in stikmannich famyljes fan Eastlike Dakota-etnisiteit harren der nei wenjen setten. De kolonisaasje fan 'e krite troch blanke Amerikanen sette wer útein yn 1872. Doe't Moody it jiers dêrop ta county makke waard, waard Flandreau it haadplak. Yn 1902 krige it de status fan stêd.
Wiho I
Yn syn amtsperioade waard de domskoalle yn Osnabrück stifte, de foargonger fan it lettere 'Gymnasium Carolinum', ien fan de âldste skoallen fan Dútslân.
Gilman (famylje)
De famylje Gilman wie in famylje fan oargelbouwers dy't yn Kornelimünster (by Aken) festige wie en wierskynlik fan oarsprong fan Luik kaam. De famyljeleden makken tal fan tsjerkoargels yn fral Nederlânsk Limburch, it Rynlân en België.
Stifting Fryske Tolkien
De oare beide leden fan it trijemanskip fan 'e oprjochters fan 'e Stifting Fryske Tolkien binne auteur Ate Grypstra fan Bûtenpost (bekend fan û.m. It Beest fan de Westereen en Grutte Pier: Krús fan de Hollanner), en ûndernimmer Marten Walinga fan Waaksens, dy't ek bestjoerder fan 'e stifting Wrâldkampioenskip Frysk Damjen (WFD) is. De Stifting Fryske Tolkien is fêstige yn Bûtenpost en stiet ynskreaun by de Keamer fan Keaphannel yn 'e gemeente Achtkarspelen.
Dom fan Keningsbergen
Ferneatiging
Nei in ûndersyk fan de ruïne waard oan de hân fan âlde bouplannen, foto's en tekening de tsjerke hersteld. De noardlike toer waard mei beton ferstevige en by it oanbringen fan de spits op de súdlike toer holpen sels in helikopter en de Baltyske Float. De weropbou waard mooglik makke troch û.o. it Russyske regear, de stifting "Köningsberg", de stêd Kaliningrad en de feriening fan protestanten yn East-Prusen. In jier letter folge it setten fan it oerwurk en it ophingjen fan de fjouwer klokken yn de súdlike toer. Yn 1995 en 1996 folge de restauraasje fan it epitaaf en it grêfmonumint fan Immanuel Kant. Dêrne folge it dak, werby't fanwegen it gewicht net keazen waard foar dakpannen maar koperplaten. Yn 1998 waarden yn noardlike tuorren twa oare klokken ophongen. Yn oktober 1998 koe de domtsjerke wer iepene wurde. Sûnt 1998 waard de bûtenkant fan de tsjerke restaurearre. Ek fûn it herstel fan de ribferwulten en de finsters plak. De rekonstruksje fan de doopkapel út 1596 waard yn 2008 ôfsletten. Nei trije jier wurk koe yn 2009 ek de rekonstruksje fan it epitaaf fan Anna en Bogusław Radziwiłł oan de noardlike muorre ôfsletten wurde. As steedhâlder hie de Litouske foarst Radziwiłł in soad dien foar de erkenning fan de grifformearde gemeente yn Keningsbergen. Ek oare epitafen binne of wurde noch restaurearre.
Meike de Jong
Libben en karriêre
De Jong waard yn 1979 berne yn Tilburch. Hja foltôge in stúdzje yn 'e rjochting tillefyzje oan 'e Akademy foar Sjoernalistyk yn har berteplak, foar't se yn 2000 úteinsette mei har karriêre by de regionale Omrop Brabân. Dêr wie se yn 't earstoan redaktrise en ferslachjouster foar Brabant Nieuws, mar waard se yn 2004 ien fan 'e fêste nijslêzers. Dêrnjonken presintearre se ek it skoalspul Brabant Battle.
Tsjerke fan Blesdike
Skiednis
It is mei wissigens te sizzen dat der yn 1328 in kapel yn Blesdike stien hat. Mooglik gyng de kapel mei in brân yn 1428 ferlern en ferfongen troch in nije tsjerke. Blesdike hearde eartiids tsjerklik by de Klemenstsjerke fan Stienwyk.
Fantasyfilm
In fantasyfilm is in film dy't heart ta it fantasysjenre. Dat wol sizze dat it ferhaal boppenatuerlike eleminten befettet dy't yn it echt net foarkomme. Men kin dan tinke oan magy en tsjoenderij, mar ek oan mytyske wêzens lykas elven, dwergen of kabouters, of oan heldersjendheid of telekineze. Fantasyfilms kinne har ôfspylje yn in imazjinêre wrâld, mar ek yn 'e normale wrâld.
Bram Dijkstra
Bram Dijkstra (5 july 1938) is in Amerikaansk rêstend heechlearaar Ingelske taal- en letterkunde, literatuerkritikus en publisist fan etnysk Frysk komôf.
Libben en karriêre
Dijkstra waard yn 1966 oansteld as lid fan 'e fakulteit Ingelske taal- en letterkunde fan 'e Universiteit fan Kalifornje, San Diego. Dêr joech er les oant er yn 2000 mei pinsjoen gie as emeritus-heechlearaar. Hy hat sân non-fiksjeboeken oer letterkundige ûnderwerpen skreaun, en is op dat mêd nei alle gedachten it bekendst troch twa wurken dy't de akademyske wrâld ûntglûpt binne nei de Amerikaanske popkultuer: Idols of Perversity en it ferfolch dêrop, Evil Sisters. Yn dy beide boeken beskriuwt er hoe't fampiers yn literatuer en film as metafoar brûkt binne foar it útlânske, it besmoargjende, wêrby't er in link leit nei de joadeferfolging ûnder it nasjonaal-sosjalisme, en behannelet er de fatale frou en oare krektlyk bedriigjende bylden fan froulike seksualiteit út in grut tal literêre en oare keunstwurken. Fierders is Dijkstra ek aktyf as gearstaller fan tentoanstellings foar museä yn San Diego, en skriuwt er essay's by de katalogussen fan sokke tentoanstellings. Hy is troud mei de literêr agint Sandra Dijkstra.
Tsjintsjilla
Uterlike skaaimerken
Der besteane trije haadfariëteiten fan 'e tsjintsjilla, dy't lykwols net ûndersoarten neamd wurde meie. De la plata-tsjintsjilla is swierder boud en hat in sterker ûntwikkele spierstruktuer, sadat er in rûnere foarm hat, mei in koarte, brede kop, fierder útinoar steande koartere earen en brede skouders. De costina-tsjintsjilla is behindiger fan lichemsbou, mei langere efterpoaten, koartere foarpoaten, smellere skouders en wiid útinoar steande langere earen. De raton-tsjintsjilla liket kwa lichemsbou sterk op 'e la plata, mar de snút is puntich, krekt as by de costina, en de earen steane ticht byinoar en wize nei efteren. Boppedat is dizze lêste fariëteit opfallend lytser as de oare beide typen.
Once (album fan Nightwish)
Once is it fiifde studio-album fan Nightwish. It album waard opnommen tusken novimber 2003 en maart 2004] yn studios yn Finlân en Ingelân en waard yn de simmer fan 2004 op 7 juny útbrocht. It is it lêste album fan Nightwish mei sjongeres Tarja Turunen.
Kostúmdrama
Kostúmdrama’s binne films, telefyzjesearjes of toanielstikken dy’t har yn in oar tiidsrek as dat fan no ôfspylje. Om de suggestje fan in oar tiidrek te jaan binne dêrby kostúms en dekôrs nedich. By in kostúmdrama is dêr in soad mear omtinken oan jûn om sa in moaie en realistyske werjefte te krijen.
Der wurde twa foarmen fan kostúmdrama ûnderskieden. De meast gongbere is dy fan it ‘histoaryske kon\stúmdrama’ of histoarysk drama. Foarbylden dêrfan binne ferfilmings fan de leginde fan Robin Hood, de boeken fan Jane Austen (1775-1817) en de Sherlock Holmes-ferhalen fan Sir Arthur Conan Doyle (1859-1930). Minder gebrûklik is de term ‘futuristysk konstúmdrama’, dy’t op in soad science fictionfilms fan tapassing is.
Amerikaansk-Ingelsk
Ingelsk yn 'e Feriene Steaten
Ingelsk is de meast sprutsen taal yn 'e Feriene Steaten. Hoewol't it lân feitlik gjin wetlik as sadanich fêstleine offisjele taal hat, wurdt troch de Amerikaanske oerheid it Ingelsk brûkt (sij it net eksklusyf) om mei de befolking te kommunisearjen, en kin it sadwaande dus beskôge wurde as de feitlike nasjonale taal. Op it nivo fan 'e ôfsûnderlike steaten is it Ingelsk wetlik ta offisjele taal makke troch 30 fan 'e 50 steatsregearings. It gebrûk fan it Ingelsk yn 'e Feriene Steaten komt fuort út 'e Ingelske kolonisaasje fan Noard-Amearika. De earste weach fan Ingelsktalige kolonisten arrivearre yn 'e santjinde iuw, folge troch fierdere ymmigraasje yn 'e achttjinde en njoggentjinde iuw.
Personaazje
Perspektyf
It personaazje dat neamd wurdt yn 'e titel fan in fiksjewurk hat de titelrol. Dy komt faak (mar net altyd) oerien mei de haadrol, dy't spile wurdt troch it personaazje (of de personaazjes) fan wa't it ferhaal útgiet. Dêrby kin de auteur gebrûk meitsje fan ferskillende fertelperspektiven. As de haadrol omskreaun wurdt yn 'e trêde persoan inkeltal ("hy" of "sy"), dan sprekt men fan in personeel perspektyf. Wurdt it ferhaal ferteld yn 'e earste persoan inkeltal ("ik") dan is it skreaun yn it ik-perspektyf. Yn it lêste gefal kin men noch ûnderskie meitsje tusken in fertellend ik-perstpektyf (wêrby't it ferhaal efterôf ferteld wurdt) en in belibjend ik-perspektyf (dat it ferhaal op it momint sels beskriuwt). In trêde mooglikheid kwa fertelperspektyf is it auktoriële perspektyf, wêrby't it ferhaal ek yn 'e ik-persoan ferteld wurdt; dêrby stiet de (alwittende) ferteller sels lykwols folslein bûten it ferhaal. Soms is in personaazje in alter ego fan 'e auteur sels, troch wa't dy syn eigen tinkbylden uteret.
Jean Bolland
thumb|Jean Bolland Jean Bolland (Latyn: Johannes Bollandus; Julémont, 18 augustus 1596 - Antwerpen, 12 septimber 1665) wie in jezuyt en in hagiograaf.
Jamestown (Sint-Helena)
It besjen wurdich
Alle jierren wurdt der in hurdrinwedstriid holden oer de trep. Boppe-oan Ladder hill leit de bûtenwyk Half Tree Hollow.
Bingen (Washington)
De grutste wurkjouwers yn it stedsje binne: SDS Lumber Company, Underwood Fruit en Insitu.
Georg Wolfgang Carel Duco thoe Schwartzenberg en Hohenlansberg (1766-1808)
Georg Wolfgang Carel Duco wie it ienigst oerbleaune bern fan syn âlden Georg Frederik thoe Schwartzenberg en Hohenlansberg (1733-1783) en Sophia Elisabeth grevinne D'aumale (1735-1807). Hy wenne mei syn frou Juliana Agatha op Grut Terherne ûnder Bitgum en folge syn heit yn 1783 as santjinjierrige op as grytman fan Menameradiel. Op syn tweintichste kaam hy yn de Fryske Steaten. Yn 1790 is hy mei syn efternicht baronesse Julia Agatha thoe Schwartzenberg en Hohenlansberg (1772-1843) boaske en hja krigen 11 bern.
The Washington Post
Skiednis
Nei it ferstjerren fan Wilkins, yn 1903, gie The Washington Post oer yn 'e hannen fan syn soannen John en Robert, dy't de krante yn 1905 ferkochten oan John Roll McLean, de eigner fan 'e Cincinnati Enquirer yn Cincinnati. Under it presidintskip fan Woodrow Wilson printe The Washington Post yn 1915 de bekendste typflater yn 'e Amerikaanske skiednis ôf yn in artikel oer de hofmakkerij troch Wilson, dy't widner wie, fan syn lettere twadde frou Edith Bolling Galt: de krante woe skriuwe dat er har "in jûn fan fermaak bean" hie (entertaining), mar skreau ynstee dat er har "binnendrongen" wie (entering). Yn dy kekene tiden waard dat in grut skandaal.
Neneh Cherry
Karriêre
De jierren dêrnei folgen mear hits, dy't ûnder oaren fan har twadde studioalbum kamen, Homebrew út 1992. Itselde jier rekke se in skoft út de rûlaasje troch de Sykte fan Lyme. Yn 1994 kaam se werom en skoarde se in grutte hit mei 7 seconds, yn gearwurking de Senegaleeske sjonger Youssou N'Dour. Yn 1996 kaam har album Man út. Se wie nei dy tiid ek as gastsjongster te beharkjen op albums fan Speech, Gorillaz, Pulp en cirKus.
Arriva Persoaneferfier Nederlân
Skiednis
Arriva waard yn 2010 oernaam troch it Dútske spoarbedriuw Deutsche Bahn.
Italjaansk neorealisme
De streaming wurdt skaaimerke troch ferhalen dy’t har ôfspylje ûnder de earme, arbeidzjende klasse, filme yn lange shots, op lokaasje. Faak wurde net-profesjonele akteurs brûkt foar byrollen en inkeld foar haadrollen. Yn de film Ladri di biciclette (1948) spilet bygelyks gjin inkelde profesjonele akteur.
Ferdrach fan Washington (1836)
It Ferdrach fan Washington wie in formele oerienkomst tusken de Odjibwe- en Ottawa-Yndianen dy't oarspronklik it súdlike en sintrale part fan Neder-Michigan bewennen, en it regear fan 'e Feriene Steaten. It waard op 28 maart 1836 sletten yn 'e Amerikaanske haadstêd Washington, D.C., en ûndertekene troch ferskate opperhaden fan 'e Odjibwe en Ottawa, en troch Henry Schoolcraft, dy't as Yndiaansk kommissaris (it haad fan it Buro fan Yndiaanske Saken) de Amerikaanske oerheid fertsjintwurdige. Neffens dit ferdrach stiene de Odjibwe en Ottawa harren lân ôf oan 'e Feriene Steaten, sadat it frijkaam foar kolonisaasje. Yn ruil dêrfoar krigen se ferskate oansjenlike reservaten tawiisd yn it noardwesten fan Neder-Michigan. Neitiid waard harren dat lân lykwols ek ôfnommen en ferskate stamme-organisaasjes moasten oant de ein fan 'e tweintichste iuw ta prosedearje om har federale erkenning en alteast in diel fan it har taseine reservaatlân werom te krijen.
Nikolaastsjerke (Nijeholtpea)
Skiednis
De letgoatyske tsjerke fan Nijeholtpea stamt út 1525. It ienskippige gebou is sletten mei in trijesidich koer en hat in toer mei in ynsnuorre spits. De goatyske spitsbôgeramen hawwe nei alle gedachten eartiids mitsele trasearrings hân, mar by de restauraasje fan 1883 binne der houten roeden yn set. Op ferskate plakken yn de bûtenmuorre is noch rûnbogich mitselwurk te sjen fan eardere tagongen. Tsjintwurdich is yn de noardlike muorre in rjochthoekich kezyn mei in dûbele doar ynbrocht. Wierskynlik is de toer tagelyk mei de tsjerke boud. Oarspronklik sieten der trije iepenings yn de toer, dy't yn de 17e iuw allegear tichtsetten binne. Oan de westlike kant fan de toer waard yn de 18e iuw in steunbear oanboud.
Vantage (Washington)
Hjoeddedei
850px|thumbnail|Panorama fan de Kolumbiakleau en Vantage rjochtsefter de brêge. Der binne ferskate tenkstasjons, 2 restaurants en in kampearplak yn Vantage. Benoarden leit The Wild Horse Wind Farm, in wynmûnepark beheard troch Puget Sound Energy. Justjes besuden Vantage is it Ginkgo Petrified Forest State Park, it park mei it bestienne hout. Dernjonken is it 'Wanapum Recreational Area', in kampearplak fan besikers fan benammen de Gorge Amphitheatre en it rotsklimmen. It klimaat is dêr drûch en de trochsneed jierlikse delfal is 193 mm.
Gallipoli (skiereilân)
Namme
De namme 'Gallipoli' is de feritaljanisearring fan it Grykske Καλλίπολις, Kallípolis, dat "Moaie Stêd" betsjut. Dat wie de oarspronklike namme fan 'e stêd Gelibolu.
Baaipak
In baaipak, badpak of swimpak is in stik klean dat ta de baaiklean heart. It wurdt droegen troch froulju en famkes by it swimmen yn 'e see of in oar oerflaktewetter (lykas in mar of in poel), of yn it swimbad. Ek hawwe se it wol oan by oare aktiviteiten, lykas sinnebaaien. By guon aktiviteiten, bgl. skoalswimmen en swimwedstriden, wurdt fan famkes en froulju ferwachte dat se in baaipak drage.
Henry R. Porter
Tsjinst by it leger
Porter wie de iennichste fan 'e trije dokters fan it rezjimint dy't de fjildslach oerlibbe, mei't dokter George Edwin Lord mei Custer en fiif folsleine kompanjyen omkaam, en dokter James Madison DeWolf sneuvele ûnder de gaoatyske weromtocht fan Reno syn detasjemint. Under belegering fan it klif, dat neitiid Reno Hill neamd waard, fersoarge Porter mei help fan ferskate leken, wêrûnder tolk Fred Gerard, de Amerikaanske ferwûnen. Nei ôfrin fan 'e slach begelate er syn pasjinten nei it steamskip de Far West, dat nei de mûning fan 'e Little Bighorn yn 'e rivier de Bighorn ta fearn wie. Porter sette de fersoarging fan 'e ferwûne soldaten fuort oant de Far West Fort Abraham Lincoln, by Bismarck, berikte.